Калињинскаја
Калињинскаја () насељено је место руралног типа (станица) на југозападу европског дела Руске Федерације. Налази се у централном делу Краснодарске покрајине и административно припада њеном Калињинском рејону чији је уједно и административни центар.

Према подацима националне статистичке службе РФ за 2017, станица је имала 13.885 становника.

Географија 
Станица Калињинскаја се налази у централном делу Краснодарске покрајине на неких 58 километара северозападно од покрајинског центра Краснодара. Село лежи у западном делу Кубањско-приазовске степе, на десној обали реке Понуре, на надморској висини од око 6 m.

Историја 
Савремено насеље Калињинкају основали су 1794. потомци Запорошких Козака досељених на подручје Кубања два века раније. Ново насеље носило је назив Поповичевско и у периоду оснивања у њему је живело 497 становника. Насеље је 1842. добило статус козачке станице, а исте године у њему је регистровано 2.099 житеља.

Године 1957. станица добија ново име, Калињинскаја, у помен на совјетског револуционара Михаила Калињина.

Демографија 
Према подацима са пописа становништва 2010. у селу је живело 13.391 становника, док је према процени за 2017. број становника благо порастао на 13.885 житеља.

Види још 
 Краснодарски крај
 Калињински рејон (Краснодарски крај)

Референце

Спољашње везе 

 
 Званичан сајт Калињинског рејона

Варошице и села Краснодарског краја
Википројект географија/Насеља у Русији